Cuneiform Tablet TC 2 40
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma e-na-bé-lúm-ma a-na a-šùr-i-mi-ti a-šùr-ṣú-lu-li a-šùr-DUG ù ú-sà-nim qí-bi-ma i-na {d}UTU-ši ṭup-pá-am ta-ša-me-a-ni lu-qú-tí a-na i-tá-aṭ-lim dí-na-ma lu i-ba-áb-ti a-šur-ṣú-lu-li ú-ša-áš-qí-il₅ pá-ḫi-ra-ma KÙ.BABBAR ku-un-kà-ma a-šùr-tab ù ú-sà-nam a-na ṣé-ri-a li-li-ku-nim šu-ma KÙ.BABBAR i-na ba-áb-tí im-dí-lim ta-al-té-qé É šu-ki-tim KÙ.BABBAR e-ri-šu KÙ.BABBAR dí-šu-ma ṭup-pì šé-ṣí-ma iš-tí-kà-ma li-ib-ší šu-ma i-na ba-áb-tí im-dí-lim la-šu i-na KÙ.BABBAR-pì-a šu-qú-ul a-na a-šùr-ṣú-lu-li qí-bi-ma a-pu-tum lu-qú-ut-kà a-na i-tá-aṭ-lim dí-in ù a-dí-i a-lá-kà-ni lu za-ku-a-tí-ma iš-té-ni-ìš a-na a-lim{ki} lu ni-li-ik-ma É a-bi₄-ni lá i-ḫa-li-iq lu ni-iz-ku a-ta lá tí-de₈-e ki-ma a-ḫu-ni lá-am-nu-ni mì-ma KÙ.BABBAR ša a-na-nu-ma ú-šé-ri-du a-ḫu-ni ú-kà-al-šu iš-tí a-bi₄-ni ni-kà-sí ú-lá i-sí a-ṣé-er e-li-tù-šu wa-šu-ru šu-ut ù GÉME-sú a-wi-lá-tim ú-ša-am-ṭù-ma wa-ar-kà-at a-wi-lá-tim a ta-ba-lim i-za-az i-ḫi-id